**Natječaj za eTwinning ambasadora u Bosni i Hercegovini**

Obavještavamo Vas da Državna organizacija za potporu eTwinningu u BiH, Agencija za predškolsko,

osnovno i srednje obrazovanje (DOP) raspisuje natječaj za eTwinning ambasadore koji su zaposleni u

predškolskoj ustanovi i osnovnoj školi na teritoriji Bosne i Hercegovine.

DOP bira jednog ambasadora za razinu predškolskog odgoja i obrazovanja i četiri ambasadora

razredne i predmetne nastave osnovnog odgoja i obrazovanja i to na razdoblje dvije godine, 2022 –

2024. godine.

eTwinning ambasador treba biti iskusan korisnik eTwinning portala, koji je zainteresiran

da sudjeluje u promociji eTwinning portala i eTwinning aktivnosti u području svoje odgojno-

obrazovne ustanove i šire.

**Zadaci eTwinnig ambasadora su:**

* pružanje pomoći DOP-u prilikom organiziranja događaja unutar BiH glede promocije eTwinning portala i pojašnjavanja temelja ili detalja za rad portala
* organiziranje i samostalna provedba promotivnih i edukativnih događaja i obuka u školama i predškolskim ustanovama u BiH u koordinaciji s DOP-om radi povećanja broja registriranih eTwinnera, povećanja broja e-Twinning kvalitetnih projekata
* organiziranje online obuka korištenjem IKT (informaciono-komunikacijskih tehnologija) alata. Softver za online obuke osigurava DOP
* doprinos u razmjeni primjera dobrih praksi s kolegama u BiH i u drugim zemljama učesnicama
* učešće na sastancima, konferencijama i seminarima samostalno ili u suradnji sa drugim eTwinning ambasadorima u zemlji ili inozemstvu na koje ih uputi DOP ili dobije poziv organizatora događaja, a uz suglasnost DOP-a
* pružanje drugih informacija glede provedbe eTwinninga u BiH i druga vrsta pomoći DOP-u.

Tijekom planiranja i provedbe navedenih aktivnosti nužno je da ambasadori kontinuirano surađuju s

DOP-om i od njega dobiju suglasnost za svoje aktivnosti, posebice u slučajevima kada one

podrazumijevaju i potrebu za financijskom potporom. DOP će snositi putne troškove za sve događaje

za koje ambasador budе angažiran.

**Uvjeti za prijavu**

Zainteresirani kandidati trebaju ispunjavati sljedeće uvjete:

* da su zaposleni u odgojno-obrazovnoj ustanovi u BiH
* da su registrirani na eTwinning portalu
* da su osnivači najmanje jednog europskog eTwinning projekta i da su partneri u najmanje jednom eTwinning projektu, kao i da značajno doprinose ovim projektima (rezultati moraju biti vidljivi kroz aktivnosti u Twinspace dijelu projekta)
* da dobro govore engleski jezik (međunarodni događaji namijenjeni eTwinning ambasadorima održavaju se na engleskom jeziku, razmjena primjera dobre prakse s drugim zemljama učesnicama eTwinniga se, također, odvija na engleskom jeziku)
* da koriste IKT alate neophodne za rad na eTwinning portalu (alati za komunikaciju, pretraživanje, razmjenu materijala i oglašavanje)
* da imaju razvijene organizacijske, komunikacijske i prezentacijske vještine.

**Odabir kandidata**

Kandidati koji su ušli u uži izbor bit će obaviješteni putem e-maila.

Konačna odluka o odabiru eTwinning ambasadora iz BiH bit će donesena koncem prosinca 2021. godine i to na temelju cjelokupne prijave kandidata. Sa odabranim kandidatima bit će zaključen poseban ugovor. Prilikom odabira eTwinning ambasadora vodit će se računa o zemljopisnoj zastupljenosti predstavnika odgojno-obrazovnih ustanova iz različitih dijelova BiH, dobi djece sa kojima rade i o uspješnosti na eTwinning portalu. eTwinning ambasadori obvezni su da tijekom obnašanja dužnosti ambasadora budu aktivni i da o svojim aktivnostima obavještavaju DOP. Ukoliko ambasador tijekom dvogodišnjeg razdoblja djelovanja u toj ulozi nije aktivan u razdoblju dužem od dva mjeseca, izuzev razdoblja srpanj-kolovoz i prosinac-siječanj, DOP zadržava pravo da ambasadora razriješi dužnosti.

*Napomena:* Naglašavamo da se aktivnosti eTwinning ambasadora često preklapaju s radnim vremenom uposlenih u odgojno-obrazovnim ustanovama.

**Kako se prijaviti?**

Poziv za natječaj za eTwinning ambasadora bit će otvoren od 7. prosinca 2021. godine i objavljen na

[www.aposo.gov.ba](http://www.aposo.gov.ba) i na eTwinning BiH FB stranici.

Online prijavni obrazac možete popuniti klikom na link:

<https://forms.gle/AW5A9GReDvVJPuPx5>

Uz obrazac je potrebno da na e-mail adresu [etwinningbih@aposo.gov.ba](mailto:etwinningbih@aposo.gov.ba) pošaljete:

* motivacijsko pismo
* životopis osobe u Europass formatu.

Natječaj ostaje otvoren do 21. prosinca 2021. godine, a sve dodatne informacije možete

dobiti na broj telefona 033/942-852/855 ili putem e-maila [etwinningbih@aposo.gov.ba](mailto:etwinningbih@aposo.gov.ba)